Arranca el curs de les Escoles Esportives Municipals amb les matrícules el dimarts 5 de setembre
2025-07-24

Des de l’Ajuntament de Burjassot, a través de la Regidoria d’Esports, dirigida per Juan Gabriel Sánchez, ja està tot preparat perquè el nou curs de les Escoles Esportives Municipals arranque el dimarts 5 de setembre amb les matrícula tant en adults com en xiquetes i xiquets.

El citat dia, a les 9.00 hores, s’obriran les matrícules que es podran realitzar telemàticament, en la Carpeta Electrònica de l’Ajuntament de Burjassot, PUNXANT ACÍ, amb pagament amb targeta o, presencialment, en el Poliesportiu Municipal.

En el cas de la matrícula presencial, en el Poliesportiu Municipal, és necessari sol·licitar cita prèvia en aquest ENLLAÇ o bé per telèfon en el Poliesportiu telefonant al 96 364 34 65 o 671 60 65 38, a partir del 30 d’agost. Cada cita prèvia solament permetrà fer 2 inscripcions. El tindre cita prèvia NO implica la reserva de la plaça. El pagament en presencial podrà realitzar-se amb targeta o amb carta de pagament.

Les matrícules podran realitzar-se telemàticament fins al 29 de setembre mentre que, presencialment, el període de matrícula finalitzarà el 22 de setembre.

FULLET ADULTS

FULLET INFANTIL

Un any més, el Consistori no ha modificat el preu dels cursos, pensant en l’economia de les famílies burjassoteres. L’alumnat dels cursos d’adults, nascuts en 2007 o abans, pagaran 77,50€, amb un descompte del 30% per a jubilats i/o pensionistes, sent el preu de 54,25€. Serà necessari, en el primer dia de classe, presentar el justificant que acredite la situació de jubilat i/o pensionista.

En el cas de la Gimnàstica i del Ball de Majors de 60 anys, el preu és de 35€. Tots els cursos tenen un ampli ventall d’horaris i dies que es pot consultar en els fullets informatius elaborats des de la Regidoria d’Esports. El cost del curs de Ioga en família i dibuix de “mandalas” és de 129,50€ (77,50€ adult + 52€ xiquets/as). Com a novetat en els cursos per a adults, torna la modalitat de Yogalates, que s’uneix a Taitxí, Zumba, Ioga, gimnàstica de manteniment i pilates, al costat de les dues modalitats per a majors de 60 anys.

En el cas dels xiquets i joves nascuts entre 2020 i 2008, el preu dels cursos és de 52€ amb descompte del 50% de l’import en cas de Família Nombrosa i bonificació especial del 100% a Família Nombrosa Especial. És necessari aportar el Llibre de Família Nombrosa vigent.

Els cursos començaran el 2 d’octubre de 2023 i finalitzaran el 21 de juny de 2024, en funció dels dies de realització d’aquests. Així mateix, es regiran pel calendari escolar 2023/2024, contemplant els dies festius municipals i de la Comunitat Valenciana.

S’obrirà un segon període de matrícula en els cursos en els quals hi haja vacants, tant presencial, amb cita prèvia, com per internet, el 12 de febrer de 2024, reduint-se el preu de la matrícula al 50%.